కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
రహానెని మళ్లీ వెతుక్కుంటూ వచ్చిన కెప్టెన్సీ
తాజా సీజన్ ఆరంభంలో రహానె కెప్టెన్సీలో 8 మ్యాచ్‌లాడిన రాజస్థాన్ జట్టు ఏకంగా ఆరు మ్యాచ్‌ల్లో ఓడిపోయింది. దీంతో.. అతడిని కెప్టెన్సీ నుంచి తప్పించి స్మిత్‌కి పగ్గాలప్పగించగా.. అతను నాలుగు మ్యాచ్‌ల్లో ఏకంగా మూడింట్లో టీమ్‌ని గెలిపించాడు.
Samayam Telugu | Updated:
May 4, 2019, 02:08PM IST
రహానెని మళ్లీ వెతుక్కుంటూ వచ్చిన కెప్టెన్సీ
హైలైట్స్
రాజస్థాన్ రాయల్స్ టీమ్ కెప్టెన్సీ మళ్లీ మార్పు
సీజన్ మధ్యలో రహానెని తప్పించి స్టీవ్‌స్మిత్ చేతికి పగ్గాలు
తాజాగా ప్రపంచకప్ నేపథ్యంలో స్వదేశానికి వెళ్లిపోయిన స్టీవ్‌స్మిత్
మళ్లీ రహానెకి కెప్టెన్సీ బాధ్యతలు అప్పగించిన రాజస్థాన్
ఈరోజు ఢిల్లీతో మ్యాచ్‌.. గెలిస్తేనే ప్లేఆఫ్ రేసులో
ఐపీఎల్ 2019 సీజన్‌లో రాజస్థాన్ రాయల్స్ ఫ్రాంఛైజీ రెండోసారి కెప్టెన్‌ని మార్చింది. సీజన్ ఆరంభంలో టీమ్ వరుస ఓటములకి రహానెని బాధ్యుడ్ని చేస్తూ మధ్యలో కెప్టెన్సీ బాధ్యతల నుంచి తప్పించిన రాజస్థాన్.. స్టీవ్‌స్మిత్‌కి జట్టు పగ్గాలు అప్పగించింది. తాజాగా.. ప్రపంచకప్ నేపథ్యంలో స్టీవ్‌స్మిత్ (ఆస్ట్రేలియా) స్వదేశానికి వెళ్లిపోవడంతో మళ్లీ రహానెని కెప్టెన్‌గా నియమిస్తూ నిర్ణయం తీసుకుంది.
తాజా సీజన్‌లో ఇప్పటికే 13 మ్యాచ్‌లాడిన రాజస్థాన్ జట్టు ఐదు విజయాలు సాధించి, ఒక మ్యాచ్‌లో ఫలితం తేలకపోవడంతో 11 పాయింట్లతో పట్టికలో ఆరో స్థానంలో కొనసాగుతోంది. ఆ జట్టు ప్లేఆఫ్ రేసులో నిలవాలంటే ఈరోజు సాయంత్రం 4 గంటలకి ఫిరోజ్ షా కోట్ల వేదికగా ఢిల్లీ క్యాపిటల్స్‌తో జరిగే మ్యాచ్‌లో తప్పక గెలవాలి. టీమ్ విజయాల్లో కీలక పాత్ర పోషిస్తూ వచ్చిన జోస్ బట్లర్, జోప్రా ఆర్చర్, బెన్‌స్టోక్స్, స్టీవ్‌స్మిత్ ప్రస్తుతం జట్టుని వీడటంతో ఈ మ్యాచ్‌లో ఢిల్లీకి పోటీనివ్వడం రాజస్థాన్‌కి కత్తిమీద సామే..!
తాజా సీజన్ ఆరంభంలో రహానె కెప్టెన్సీలో 8 మ్యాచ్‌లాడిన రాజస్థాన్ జట్టు ఏకంగా ఆరు మ్యాచ్‌ల్లో ఓడిపోయింది. దీంతో.. అతడిని కెప్టెన్సీ నుంచి తప్పించి స్మిత్‌కి పగ్గాలప్పగించగా.. అతను నాలుగు మ్యాచ్‌ల్లో ఏకంగా మూడింట్లో టీమ్‌ని గెలిపించాడు. దీంతో మళ్లీ రహానెకి కెప్టెన్సీ ఇచ్చేందుకు రాజస్థాన్ ఫ్రాంఛైజీ మొగ్గుచూపదని అంతా భావించారు. కానీ.. ప్రత్యామ్నాయం లేకపోవడంతో.. తప్పలేదు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.